Volume 6 Nomor 1, Tahun 2019

## CAMPUH KODE RING LELAMPAHAN “SIDAKARYA” TOPENG

## BONDRES INOVATIF SANGGAR SENI NONG-NONG KLING
Gd. Edy Putra Udayana 1 , I. B. Rai 1 , I. B. Putra Manik Aryana 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {edyputra424@gmail.com , bagus.rai@undiksha.ac.id , yc9cda@yahoo.com}@undiksha.ac.id

## KUUB
Tetilikan  puniki  matetujon  nelatarang  (1)  soroh  campuh  kode  sajeroning  lelampahan “Sidakarya”  topeng  bondres  inovatif  sanggar  seni  nong-nong  kling,  (2)  soroh  campuh  kode manut  pawiwit  basa  sajeroning  lelampahan “Sidakarya”  topeng  bondres  inovatif,  (3)  kahanan campuh kode sajeronin g lelampahan “sidakarya” topeng bondres inovatif. Sane dados jejering tetilikan inggih punika lelampahan “sidakarya” topeng bondres inovatif sanggar seni nong-nong kling  Panandang tetilikan  inggih  punika  campuh  kode.  Palihan  tetilikan sane  kaanggen  inggih punika deskritif  kualitatif. Kramaning  tetilikan  sane  kaanggen  sakadi dokumentasi lan  sadu wicara. Data tureksa sane kaanggen minakadi mastikayang data, reduksi data, nyorohang data lan  panyutetan.  Pikolih  tetilikan  sakadi,  (1)  soroh  campuh  kode  manut  wit  basanyane,  sakadi campuh kode ka tengah, campuh kode ka sisi, campuh kode cecampuhan, (2) soroh campuh kode manut  wangun kerta basanyane minakadi wangun kruna, frase , lan klausa , (3) kahanan campuh kode, minakadi pendidikan , pergaulan, teknologi.
Kruna Jajaton: campuh kode, topeng bondres, sanggar seni nong-nong kling.

## ABSTRAK
Penelitian  ini  bertujuan  menjelaskan  (1)  jenis  campur  kode  dalam  pementasan “sidakarya” topeng bondres inovatif sanggar seni nong-nong kling, (2) jenis campur kode berdasarkan asal bahasa dalam pementasan “sidakarya” topeng bondres inovatif, (3) faktor yang menyebabkan campur kode dalam pementasan “sidakarya” topeng bondres inovatif. Subjek penelitian adalah pementasan  “sidakarya”  topeng  bondres  inovatif  sanggar  seni  nong-nong  kling.  Objek penelitian  adalah  campur  kode.  Rancangan  penelitian  yang  digunakan  adalah deskritif kualitatif. Metode  penelitian  yang  digunakan  adalah  metode  dokumentasi  dan  wawancara. Analisis  data  yang  digunakan  seperti  identifikasi  data,  reduksi    data,  klasifikasi  data,  dan kesimpulan. Hasil penelitian yaitu, (1) jenis campur kode berdasarkan asal bahasanya, seperti campur kode ke dalam, campur kode  ke luar, campur kode campuran. (2) jenis campur kode berdasarkan  bentuk  bahasanya  seperti  bentuk  kata,  frase,  dan  klausa.  (3)  faktor  yang menyebabkan campur kode, seperti  pendidikan, pergaulan, teknologi.
Kata Kunci : campur kode, topeng bondres, sanggar seni nong-nong kling.

## ABSTRACT
The aim of this research is to explain (1) the kind of mix code in the show of innovative topeng bondres “sidakarya” by nong-nong kling art studio, (2) the kind of mix code is based from the origin language in the show of innovative topeng bondres “sidakarya”, (3) the factor that caused mix code in the show of innovative topeng bondres “sidakarya”. The subject of this research is the show of innovative topeng bondres “sidakarya” by nong-nong kling art studio. The object of this  research  is  the  mix  code.  The  research  design  used  was  descriptive  qualitative.  The methods that used for this research are documentatioan and interview. The data analysis that used such as data identification, data reduction, data classification, and summary. The results of this research are (1) the kind of mix code based on its language, like inner mix  code, outer mix code, mixed mix code, (2) the kind of mix code based on its language form such as words form, phrase, and clause, (3) the factor that caused mix code, such as education, association, technology.
Keyword: mix code, topeng bondres, nong-nong kling.

## PURWAKA
Topeng  inggih  punika  dramatari tradisional  sane  banget  kasenengin  olih krama  Bali  (Kodi,  2006).  Lianan  punika kahuripan miwah panglimbaknyane, topeng  punika  sampun  akeh  wenten  ring kabupaten  lan  kota  utaminyane  ring  Bali. Topeng punika silih tunggil seni sesolahan sane  dados  kasolahang  ring  makudang- kudang  upacara  panca  yadnya  lan  dados kasolahang anggen seni hiburan. Ngantos mangkin  sesolahan  topeng  ring  desa utawi  kota  kasub  lan  akeh  ngrauhang krama  sane  nonton.  Saking  kawentenan punika  prasida  kacutetang  topeng  kari kasenengin olih krama Bali.
Ngenenin  indik  topeng,  wenten soroh-soroh  topeng  minakadi  topeng pajegan,  topeng  panca,  lan  topeng prembon.  Sadurung  punika,  para  krama sampun  nguningin  tetiga  soroh  dramatari topeng minakadi :
Topeng pajegan inggih punika dramatari topeng Bali sane dados kasengguh  topeng  Kuna  ring  Bali  lan sampun  wenten  ngawit  abad  XVI  (1460- 1550) sadaweg pamerintah
Raja Waturenggong  ring  Bali.  (Bandem  lan Rembang, 1976:11), Maosang indik sesolahan  topeng  puniki  kasolahang  asiki pragina  topeng,  makasami  watek-watek topeng  kasolahang  olih  siki  pragina. Yening  nglaksanayang  pauwahan  watek, pragina  nglaksanayang  pauwahan  topeng lan payasan ring duur (gelungan).
Topeng panca taler dramatari
topeng Bali sane kasengguh topeng Kuna ring Bali lan kawentenannyane
sesampune topeng pajegan, inggih punika ngawit  pamerintahan  Raja  Waturenggong ring Bali (Bandem lan Rembang, 1976:15). Yening maosang indik sesolahannyane  topeng  puniki  dados
kasolahang olih papat utawi lelima pragina sane sampun kepah antuk watek-
wateknyane,  malianan  sareng  topeng pajegan,  ring  topeng  panca  sampun kakepah  wenten  sane  dados  penasar kelihan,  wenten  sane  dados  penasar cerikan,  wenten  sane  dados  dalem, wenten  sane  dados  dukuh,  taler  wenten sane dados bondres miwah sane lianan.
Topeng  prembon  inggih  punika dramatari  topeng  Bali  sane  marupa cecampuhan  saking  makudang-kudang pahan topeng, arja, lan tarian-tarian klasik ring  Bali,  sakadi  tari  baris  lan  jauk.
Kawentenan  topeng  prembon  punika ngawit  warsa  1942  antuk kolaborasi olih para seniman  Gianyar lan Badung (Bandem  lan  Rembang,  1976:15-16). Punika  taler  wenten  tiga  jana  sane kacutetang pinaka pangawit topeng prembon  inggih  punika  I  Nyoman  Kaler sane  ngangganin  kota  Badung,  lan  I Wayan  Geria,  I  Mada  Kredek  sane ngangganin  kota  Gianyar.  Ring  topeng prembon taler wenten pahan-pahan yening jagi nyolahang, silih tunggil wenten sane  dados  penasar  keliahan,  wenten sane  dados  penasar  cenikan,  wenten sane  dados  dalem,  wenten  sane  dados dukuh,  wenten  sane  dados  bondres miwah sane lianan.
Ring  warsa  1980  wenten  medal topeng  bondres.  Kawentenan  dramatari topeng  ngutamayang  sesolahan  bondres. Kabaos topeng bondres riantukan wenten tigang paletan sesolahan inggih punika, a) Topeng  bondres  punika  sesolahan  sane nenten  nganggen  reruntutan  nganutin uger-uger,  b)  Topeng  bondres  punika sesolahan sane nenten nganggen reruntutan  uger-uger  genah  lan  galah,  c) Topeng  bondres  taler  sesoalahan  seni sane sampun kasub. Panglimbak ring aab mangkin, topeng punike dados kasengguh pahan sane pinih anyar.
Cutetnyane sesolahan topeng bondres  ring  Bali  dados  kapah  antuk
Volume 6 Nomor 1, Tahun 2019
papat  ceciren  sesolahan  (1)  Topeng pajegan,  (2)  Topeng  panca,  (3)  Topeng prembon, lan (4) Topeng bondres. Ceciren sesolahan  topeng  sane  sampun  kabaos, punika  kasengguh  soroh-soroh  sane mautama  ring  tatamian  Budaya  Bali, ngantos  mangkin  kari  kerasayang  luih mautama ring kauripan krama  Hindu  Bali. Wenten  kalih  sane  dahat  mautama  sane dados  ceciren  sesolahan  topeng  inggih punika  sane  kapartama,  kasenian  punika kasolahang  olih  pragina-pragina  sane nganggen  topeng,  taler  sane  kaping  kalih watek sane kasolahang punika carita sane wenten  ring  sejarah  Bali  inggih  punika (Babad) (Bandem, 1983).
Maosang  indik  basa  Bali  lan Topeng bondres punika mapaiketan. Ring pariindikan  seni  miwah  budaya,  topeng punika  sarana  nglestariang  basa  Bali riantukan  basa  punika  wantah  pahan saking  budaya  (Koentjaraninggrat,  1967). Silih tunggil seni sane sareng nglestariang basa  Bali  inggih  punika  seni  topeng bondres.  Akeh  krama  Bali  sane  uning  tur seneng  ring  kesenian  bondres  punika riantukan  kesenian  inucap  mapaiketan ring basa, dresta, budaya, miwah parikrama  agama  ring  Bali.  Topeng bondres  puniki  prasida  dados  srana  sane mawiguna sajeroning nguningayang sakancan  piteket-piteket  kauripan  manut budaya miwah agama.
Pinaka silih tunggil sarana nglestariang  basa  Bali,  seni  topeng bondres sane mangkin sayan kalimbakang  mangda  prasida  nyarengin panglimbak  jagat.  Sane  dumun,  Topeng wantah pahan saking seni baBali, nanging antuk  panglimbak  jagat  sane  mangkin, bondres sampun dados seni balih-balihan. Pinaka seni balih-balihan, Topeng bondres  nenten  kantun  kasolahang  ring wewidangan pura pinaka pangiring upacara  agama,  nanging  kasolahang  ring genah-genah  pakraman  pinaka  panglila cita.  Topeng  Bondres  nenten  prasida
kapalasang ring bebanyolannyane,
ngawinang krama Bali seneng miarsayang. Bebanyolan-bebanyolan sane
kapanggihin  ring  topeng  bondres  ketah kaambil saking kasujatian kauripan krama Bali  sarahina-rahina.  Bebanyolan  punika nganggen basa sane dangan karesepang, nglilayang manah, miwah madaging piteket-piteket indik agama miwah kawentenan  pamargin  kauripan  sane anyar.  Sakancan  piteket-piteket  kauripan miwah agama kauningayang antuk bebanyolan  indik  kasujatian-kasujatian sane  wenten  ring  krama  Bali.  Yening krama  Bali  sampun  seneng  miarsayang topeng  bondres,  pastika  nenten  budaya Bali  kemanten  sane  lestari,  nanging  basa Bali taler sareng lestari.
Sane  mangkin,  akeh  kapanggihin basa sane kaanggen ring topeng bondres nenten samian nganggen basa Bali. Antuk kawentenan  jagat  sane  kabaos  aor  tan pawates,  akeh  kapanggihin  kruna-kruna saking  dura  Bali  sajeroning  bebaosan topeng  bondres  punika.  Akeh  kosa  basa Indonesia  miwah  basa  Inggris  sane kaanggen  mabaos  antuk  pragina  topeng bondres. Kosa basa saking basa
Indonesia miwah basa Inggris sane sering kapiarsayang ring topeng bondres marupa kosa  basa  sane  lumbrah  kaanggen  tur kauningin  antuk  krama  Bali,  sakadi  kruna masak,  biar,  perlu,  naik,  praktis,  canggih, yang penting, cantik, miwah sane lianan.
Kosa  basa  sane  mawit  saking basa  dura  Bali,  nanging  wenten  ring bebaosan  krama  Bali  sane  marupa lengkara basa Bali punika kabaos campuh kode (Suhardi, 2009). Ketahnyane, campuh  kode  punika  medal  riantukan parisolah  sang  sane  mabaos,  sakadi wewidangan pakraman, kawagedan mabasa,  miwah  pangrasa  maagama. Lianan  ring  punika,  karumaketan  sang sane  mabaos,  genah  miwah  galah ( situasi ) informal ,  miwah  katunaan  basa
Volume 6 Nomor 1, Tahun 2019
utawi  nenten  wentennyane  basa  sane manut  kaanggen,  dados  pariindikan  sane prasida ngamedalang campuh kode (Nababan, 1991).
Campuh  kode  wantah  silih  tunggil kawentenan  penyimpangan  basa  sane sampun  ngranjing  tur  nglimbak  ring kahuripan  krama    Bali.  Campuh  kode puniki madue iusan sane prasida ngawinang  kawentenan  basa  Bali  pinaka basa  Ibu  sayan  ical.  Siosan  ring  punika sane  mangkin  sampun  akeh  kapanggih basa  Bali  kagentosin  antuk  basa-basa sane  dangan  katrima  olih  jadma  Bali. Sakadi  sane  kapanggih  ring  bebaosan, jadma Bali sane mangkin sayan ngakehang  nganggen  basa  Indonesia santukan sampun keni ius panglimbak.
Sakadi  sane  sampun  katelatarang ring ajeng, akeh bebaosan topeng bondres  sane  madaging  basa  lianan  ring basa  Bali.  Indike  punika  nyihnayang kawentenan  campuh  kode  ring  topeng bondres. Yening indike ring ajang nglantur mamargi  sakadi  punika,  pastika  topeng bondres nenten prasida nglestariang basa Bali  riantukan  akeh  kruna-kruna  riang basa  Bali  ical  tur  kagentosin  antuk kruna- kruna sane kaambil saking basa dura Bali. Antuk kawentenan punika, patut kalaksanayang  tetilikan  nganutin  indik campuh  kode  ring  topeng  bondres. Tetilikan  sane  kalaksanayang  pacang nilikin  silih  tunggil  topeng  bondres  inovatif Lelampahan “Sidakarya”. Topeng bondres inovatif  Lelampahan  “Sidakarya”  punika kasolahang  antuk  Sanggar  Seni  Nong- Nong  Kling  Banyuning  Tengah  Singaraja ring  kalangan  Ayodya  Arda  Candra, Taman Budaya Bali.
Topeng  bondres  inovatif  sane mamurda  Lelampahan  “Sidakarya”  kapilih riantukan  sujatinnyane  punika  marupa babondresan, inggih punika paletan lelampahan sane ngutamayang babanyolan  (Yudabakti  miwah  Watra, 2007).  Topeng  bondres  inovatif  janten
mapaiketan  ring  pariindikan  sane  wau medal  utawi  anyar.  Reragragan  pragina topeng  bondres  ngawigunayang  seni topeng  saking  kawigunan  topeng  pinaka seni  beBali  dados  seni  balih-balihan pinaka  silih  sinunggil  pariindikan  anyar sane  medal  ring  topeng  bondres  raris prasida  kabaos  inovatif  (Kardji,  2007). Ketahnyane, topeng bondres nglampahang  satua  nganggen  basa  sane dangan  miwah  sane  maosang  indik kawentenan  kauripan  krama  Bali  sane sedeng anyar, sakadi ring topeng bondres puniki  nyritayang  indik  krama  Bali  sane jagi ngaturang ayah ring pura Besakih.
Pragina  topeng  bondres  inovatif Lelampahan “Sidakarya” punika nglampahang  satua  antuk  basa  Bali  sane dangan  karesepang  antuk  sang  sane miarsayang  taler  wenten  kruna-kruna basa  Indonesia  miwah  basa  Inggris  sane kapanggihin  ring  bebaosannyane.  Punika taler  bebanyolan-bebanyolannyane  anyar miwah  prasida  nglimurang  manah  sang sane  miarsayang.  Lianan  ring  punika, reragragan pragina-pragina topeng bondres  sajeroning  nglampahang  satua antuk kawagedannyane mabebaosan prasida ngamedalang bebanyolan- bebanyolan  anggen  nguningayang  piteket sane sampun pastika mabuat ring kauripan sang sane miarsayang.
Maduluran antuk panelataran
sakadi ring ajang, tetilik punika ngunggahang  indik  campuh  kode  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. Tetilikan  puniki  nelatarang  indik  soroh miwah dadalan campuh kode ring Lelampahan “Sidakarya”  Topeng Bondres Inovatif Sanggar Seni Nong-Nong Kling.
Tetujon  Tetilikan  (1)  Nelatarang soroh  campuh  kode  sane  wenten  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. (2) Nelatarang wangun campuh kode sane wenten  ring  Lelampahan  “Sidakarya” Topeng  Bondres  Inovatif  Sanggar  Seni
Volume 6 Nomor 1, Tahun 2019
Nong-Nong  Kling.  (3)  Nelatarang  sane ngawinang  kawentenan  campuh  kode sajeroning Lelampahan
“Sidakarya”
Topeng  Bondres  Inovatif  Sanggar  Seni Nong-Nong Kling?
Ri  sajeroning    puniki  pastika kaaptiang  madue  kawigunan  majeng  ring iraga  sareng  sami.  Punika  mawinan, tetilikan puniki madue kawigunan pamucuk  miwah  kawigunan  panglimbak. Kalih kawigunan punika pacang katelatarang sakadi ring sor. Kawigunan pamucuk inggih punika kawigunan sane prasida ngicenin pangresep indik pangweruh sane kabahbahang ring tetilikan. Tetilikan punika kaaptiang prasida ngicenin kawigunan majeng ring panglimbak pangweruh,  utamanyane  ngicenin  gatra- gatra  sane  mapaiketan ring  campuh kode sajeroning basa Bali. Kawigunan panglimbak inggih punika kawigunan sane sayuakti  prasida  kaanggen  muputang pikobet. Ring tetilikan puniki madue tigang kawigunan panglimbak sakadi ring sor. (a) Majeng  ring  pangwacen.  Tetilikan  puniki kaaptiang  prasida  ngaturang  paweweh indik  pangweruh  campuh  kode  sane wenten  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong Kling. (b) Majeng ring pragina topeng  bondres.  Tetilikan  puniki  prasida kaanggen  mikayunin  indik  basa  campuh kode sane kaanggen ritatkala nglampahang topeng bondres. (c) Majeng ring  panilik  lianan.  Tetilikan  puniki  dados pinaka  panyanding  ritatkala  ngaryanin tetilikan  sane  asoroh.  (d)  Majeng  ring Mahasisia.  Pikolih  saking  tetilikan  puniki prasida kadadosang sarana anggen ngwewehin kaweruhan lan prasida ngwantu  para  mahasisia  nguningin  tur ngresepang  indik  campuh  kode  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. (e)  Majeng  ring  panilik.  Tetilikan  puniki prasida  kaanggen pengalaman  langsung sajeroning nguningin Lelampahan “Sidakarya”  Topeng  Bondres  Inovatif Sanggar Seni Nong-Nong Kling.

## KRAMANING TETILIK
Palihan  tetilikan  inggih  punika  tata cara  ngincikang  tetilikan  mangda  prasida
ngamolihang  data  sane  patut  tur  manut ring  tetujon  tetilikan  (Wendra,  2011). Tetilikan  punika  wantah  tetilikan deskritif kualitatif riantukan  matetujon  nelatarang soroh  campuh  kode,  wangun  campuh kode  miwah  kahanan  campuh  kode  ring Lelampahan “Sidakarya”  Topeng Bondres Inovatif Sanggar Seni Nong-Nong Kling.
Jejering  tetilikan  inggih  punika jadma,  piranti,  utawi  genah data  variabal miwah indik sane kadadosang pikobet ring tetilikan  (Arikunto,  2006).  Ring  tetilikan punika sane dados jejering tetilikan inggih punika  ring  Lelampahan  ”Sidakarya”
Topeng  Bondres  Inovatif  Sanggar  Seni Nong-Nong  Kling  sane  kasolahang  antuk Sanggar Seni Nong-Nong Kling Banyuning Tengah Singaraja sane marupa  video.  Video  ring  Lelampahan ”Sidakarya”  Topeng  Bondres  Inovatif Sanggar  Seni  Nong-Nong  Kling  pinaka jejering  tetilikan  sane  kaanggen  ngrereh data  indik  soroh  campuh  kode  miwah wangun  campuh  kode.  Samaliha,  pragina Lelampahan ”Sidakarya”  Topeng Bondres Inovatif  Sanggar  Seni  Nong-Nong  Kling taler dados jejering tetilikan riantukan irika genah data indik kahanan campuh kode.
Parikrama  mupulang  data  sane kaanggen  ring  tetilikan  puniki  inggih punika  kramaning dokumentasi .  Sane kaping  untat  data  tureksa  sane  kaanggen sajeroning  tetilikan  puniki  inggih  punika reduksi data,  nyorohang  data,  pangwedar data, miwah panyutetan.

## PIKOLIH MIWAH TETEPASAN
Tetepasan puniki mahbahang indik pikolih  sane  mabuat  sajeroning  tetilikan sane  mapaiketan  ring  bantang  pikobet miwah tetujon tetilikan. Tetepasan sajeroning  tetilikan  puniki  marupa  (1) Soroh  campuh  kode  sane  wenten  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling, (2)  Wangun  campuh  kode  sane  wenten ring  Lelampahan  “Sidakarya”  Topeng Bondres  Inovatif  Sanggar  Seni  Nong- Nong  Kling,  miwah  (3)  Sane  ngawinang kawentenan  campuh  kode  sajeroning Lelampahan “Sidakarya”  Topeng Bondres Inovatif Sanggar Seni Nong-Nong Kling.
Saking  tetilikan  sane  sampun kamargiang,  manut  pawiwit  basa  sane
Volume 6 Nomor 1, Tahun 2019
kaambil  Data  campuh  kode  kapolihang ring  Lelampaha n  “Sidakarya”  Topeng Bondres  Inovatif  Sanggar  Seni  Nong- Nong  Kling  akehnyane  233  data  campuh kode,  sane  marupa  220  data  campuh kode  ka  tengah,  12  data  sane  marupa campuh  kode  ka  sisi  miwah  1  data  sane marupa campuh kode cecampuhan.
Nganinin  indik  data  campuh  kode  manut pawiwit basa sane kaambil. Campuh kode ka  tengah  sane  wenten  ring  Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling  minakadi 1) Ijazah ring  lengkara  ‘yen  suba  iraga malajah  sinah  ngelah Ijazah ’,  2) bahaya ring  lengka ra  ‘mon  ragane  kene-kene bahaya ba’,  3) penafsiran ring  lengkara ‘salah penafsiran punika to’.
Sajeroning  soroh  campuh  kode manut  pawiwit  basa  sane  kaambil, campuh  kode  ka  tengah  pinih  akeh kapolihang.  Kawentenan  indike  punika nyihnayang pragina bondres waged sajeroning  nganggen  kalih  basa  inucap, inggih  punika  basa  Bali  miwah  basa Indonesia. Kawagedan krama Bali nganggen kalih  basa  punika  sane kabaos nglaksanayang kedwibahasaan (Nababan, 1991). Pinaka krama Bali, pragina bondres  patut    uning  tur  waged  mabasa Bali  riantukan  basa  Bali  wantah  basa dasar  sane  kaplajahin  saking  alit.  Lianan ring  punika,  pinaka  krama  Indonesia, pragina  bondres  taler  patut  waged  tur uning  mabasa  Indonesia  riantukan  basa Indonesia  wantah  basa  kaping  kalih  sane patut kauningin.
Samaliha,  campuh  kode  ka  sisi sane wenten ring Lelampahan “Sidakarya” Topeng  Bondres  Inovatif  Sanggar  Seni Nong-Nong  Kling  minakadi  1) toilet ring lengkara  ‘masi  ke toilet tolalit- tolalit  polll’,
2) breakfast in the morning ring lengkara ‘icang  lakar breakfast  in  the  morning malu’, 3) update ring lengkara ‘icang lakar update ’.
Kawentenan  campuh  kode  ka  sisi ring  Lelampahan  “Sidakarya”  Topeng Bondres  Inovatif  Sanggar  Seni  Nong- Nong  Kling  kapolihang  akidik.  Samian basa  pawiwit  campuh  kode  ka  sisi  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling inucap  mawit  saking  basa  Inggris.  Basa
Bali  miwah  basa  Inggris  madue  soroh basa  sane  malianan.  Basa  Bali  ngranjing ring  soroh  basa Austronesia ,  samaliha basa  Inggris  ngranjing  ring  soroh  basa Indo-Eropa (Mahsun, 2010). Indike punika anut  sareng  panampen  (Jandra,  1991) sane maosang campuh kode ka sisi inggih punika  campuh  kode  sane  ngranjingang basa sane nenten asoroh.
Akidiknyane  data  campuh kode ka sisi sane kapolihang, nyihnayang kawagedan mabasa Inggris pragina bondres  inucap.  Basa  Inggris  akidik kaanggen sajeroning mabebaosan sarahina  antuk  pragina  bondres  inucap. Sajeroning data campuh kode ka sisi sane kapolihang,  basa  Inggris  sane  ngranjing pinaka  campuh  kode  wantah  basa  sane sering  kaanggen  miwah  kapiarsayang sajeroning  bebaosan  ring  pakraman, sakadi Toilet, minimal, tip wetris Miwah ring campuh kode cecampuhan sane wenten ring
Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling minakadi  1) Luwak  white  coffee ring lengkara  ‘Sangkala  ada luwak  white coffee ’.
Saking  tetilikan  sane  kamargiang, kapolihang data campuh kode cecampuhan. Sakadi sane sampun katelatarang  ring  ajeng,  basa  sane ngarnjing  pinaka  campuh  kode  wantah basa Indonesia miwah basa Inggris. Basa Indonesia pinih akeh kakantenang, nanging  basa  Inggris  kawentenannyane akidik  pisan.  Akidiknyane  basa  Inggris pinaka  campuh  kode  ka  sisi  sane  wenten ring  Lelampahan  “Sidakarya”  Topeng Bondres  Inovatif  Sanggar  Seni  Nong- Nong  Kling,  nyihnayang  pragina  bondres akidik  ngamedalang  kosa  basa  sane nenten  asoroh.  Sujatinnyane,  pragina inucap  prasida  ngamedalang  campuh kode  cecampuhan  riantukan  pragina bondres  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong Kling uning tur waged mabasa sane nenten asoroh, nanging ring bebaosannyane nenten kekantenang nyampuhang  kalih  utawi  langkung  soroh basa  sane  mabinayan.  Riantukan  wenten bebaosan pragina bondres sane nyampuhang  kalih  utawi  langkung  soroh
Volume 6 Nomor 1, Tahun 2019
basa,  dadosnyane  kapolihang  campuh kode cecampuhan ring Lelampahan “Sidakarya”  Topeng  Bondres  Inovatif Sanggar Seni Nong-Nong Kling.
Sajeroning  campuh  kode  manut ring kerta basanyane, data sane kapolihang  205  data,  115  data  ngranjing ring  soroh  campuh  kode  sajeroning wangun  kruna,  58  data  ngranjing  ring soroh  campuh  kode  sajeroning  wangun frase , miwah 32 data ngranjing ring soroh campuh  kode  sajeroning  wangun klausa . Campuh  kode  sajeroning  wangun  kruna sane wenten ring Lelampahan “Sidakarya” Topeng  Bondres  Inovatif  Sanggar  Seni Nong-Nong Kling minakadi 1)
pengetahuan ring  lengkara  ‘ne  jani  yen iraga  suba  nawang  kone pengetahuan ’, 2) pertama ring  lengkara  ‘ah pertama malajah’,  3) harus ring  lengkara  ‘malajah harus iraga’.
Campuh  kode  sane  pinih  akeh kapolihang  inggih  punika  campuh  kode sajeroning  wangun  kruna.  Indike  punika pateh  sakadi  tetilikan  Rai  (2012)  sane akeh  molihang  campuh  kode  sajeroning wangun kruna. Sajeroning ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling, kruna sane ngranjing pinaka campuh kode inggih  punika  saking  basa  Indonesia miwah  basa  Inggris.  Kawentenan  sane pinih  akeh  inggih  punika  kruna  saking basa Indonesia sane marupa kruna lingga.
Lianan ring punika, taler kakantenang  kruna  tiron,  kruna  satma, miwah  kruna  dwilingga  sane  ngaranjing pinaka  campuh  kode  sajeroning  wangun kruna  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong  Kling.  Kruna  sane  ngranjing pinka  campuh  kode  wantah  kruna-kruna sane lumbrah kaanggen sajeroning mababaosan  sarahina,  sakadi nomor, pengetahuan miwah pertama.
Yening  rerehang  ring  basa  Bali, kruna-kruna punika wenten basa Balinyane  utawi  prasida  kagentosin  antuk basa  Bali,  nanging  wenten  kruna-kruna basa  Indonesia  sane  arang  kagentosin antuk  basa  Bali.  Kruna nomor kagentosin antuk  wilangan, pengetahuan kagentosin antuk  kaweruhan, pertama kagentosin kapartama, punika kantun sering
kaanggen  sajeroning  bebaosan  sarahina. Campuh  kode  sajeroning  wangun  kruna akeh  kakantenang  sajeroning  bebaosan riantukan  kruna  saking  basa  Indonesia lumbrah  kaanggen  tur  dangan  ngranjing sajeroning bebaosan sarahina.
Sajeroning  wangun frase ,  campuh kode  sane  wenten  ring  Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling  minakadi 1) ilmu  pengetahuan ring  lengkara ‘nawang  iraga ilmu  pengetahuan keto lantas’,  2) orang  tua ring  lengkara ‘ngoyong  ngajak orang  tua ’,  3) pemuda semangat ne  ring  lengkara  ‘bahhh  yang pemuda semangat ne’.
Campuh  kode  sajeroning  wangun frase taler  kakantenang  ring  Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling.  Samian frase sane  ngaranjing  pinaka  campuh kode  mawit  saking  basa  Indonesia.  Sane dados  ceciren  campuh  kode  sajeroning wangun frase inggih  punika  kawangun antuk  kalih  kruna  utawi  langkung  miwah nenten  madaging  lingging  (Chaer,  2003). Imba  campuh  kode  sajeroning  wangun frase sakadi tepuk  tangan,  dari  mana, miwah orang tua . Frase punika  ngranjing  riantukan pragina  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong Kling waged mabasa Indonesia.  Lianan  ring  punika, frase sane ngranjing  pinaka  campuh  kode  sukeh kagentosin  antuk  basa  Bali  utawi  sukeh ngererehang padanan sane anut ring basa Bali.  Campuh  kode  wangun frase ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling kawentenannyane  akehan  ring  wangun kalusa ,  nanging  kidikan  ring  wangun kruna.  Indike  punika  nyihnayang  kruna danganan  ngranjing  sajeroning  bebaosan yening saihang sareng frase.
Samaliha, campuh kode sajeroning wangun klausa sane wenten ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling minakadi  1) setengah-setengah  tepuk tangan ring lengkara ‘Da nake setengah- setengah  tepuk tangan ’,  2) yang penting  panca  unsur  itu  sudah  ada sudah  bisa  menuju ring  lengkara  ‘ada
Volume 6 Nomor 1, Tahun 2019
madan  toyam  (yeh) yang  penting  panca unsur itu sudah ada sudah bisa menuju Ida  Sang  Hyang  Widhi’,  3) luar  biasa makna ring  lengkara  ‘satmaka luar  biasa makna bungan sandat’
Sane  pinih  untat  inggih  punika campuh  kode  sajeroning  wangun klausa . Klausa sane  ngranjing  pinaka  campuh kode  inggih  punika klausa saking  basa Indonesia. Ceciren campuh kode sajeroning  wangun klausa inggih  punika ngranjingang  kosa  basa  lianan  ring  basa kaanggen  sane  marupa  angkepan  kruna, sane sakirang-kirangnyane kawangun antuk  jejering  miwah  lingging  (Baehaqie, 2008).
Lianan  ring  punika, kalusa taler madue  teges  wangun  lengkara  sane marupa  angkepan  kruna  sane  madue lingging.  Tegesnyane,  sajeroning  wangun punika  madaging  kruna  utawi frase sane madue kawigunan pinaka lingging (Chaer, 2003). Klausa sane wenten ring Lelampahan “Sidakarya”  Topeng  Bondres Inovatif  Sanggar  Seni  Nong-Nong  Kling wenten  sane  jangkep miwah  sane  nenten jangkep (Verhaar, 2006).
Imba kalusa sane  kakantenang, sakadi yang paling sulit di dunia ini adalah tinggal  di  rumah  orang  lain pinaka klausa jangkep  miwah yang  namanya  kejar pendidikan itu sendri pinaka klausa nenten jangkep. Klausa sane  ngaranjing  pinaka campuh  kode  wantah klausa saking  basa Indonesia. Indike punika nyihnayang basa Indonesia  dahat  ngiusin  krama  Bali sajeroning mabasa Bali.
Saking  tigang  soroh  campuh  kode manut  ring  wangun  kerta  basannyane, campuh  kode  sajeroning  wangun klausa kawentenannyane  pinih  akidih  riantukan klausa saking  basa  lian  arang  ngranjing ring bondres pragina inucap. Indike punika nyihnayang kawagedan pragina sajeroning mabasa.
Nganenin  kahanan  campuh  kode sane kapolihang antuk kramaning saduwicara sane kamargian majeng pragina bondres ring Lelampahan “Sidakarya”  Topeng  Bondres  Inovatif Sanggar Seni Nong-Nong Kling minakadi (1)  Pendidikan, Dadalan  campuh  kode sane  kabahbahang  antuk  pragina  ring Lelampahan “Sidakarya”  Topeng Bondres
Inovatif  Sanggar  Seni  Nong-Nong  Kling, inggih punika sajeroning pendidikan mangda  pamiarsa  ngresepang  indik  napi sane  kabaosang.  Sang  sane  madue pendidikan tinggi pastika madue kawagedan sane lewih, sakadi kawagedan mabasa. Puniki wenten salampah  laku  ( riwayat ) pendidikan olih Nyoman  Suardika,  S.Ag.,M.Fil.H.  Ipun kuliah  jenjang  S1  miwah  S2  ring  Institut Hindu  Dharma  Negeri  (IHDN)  Denpasar. Sane  mangkin  sampun  makarya  dados dosen  filsafat  agama  hindu  ring  STAH Negeri Mpu Kuturan Singaraja. Taler  ipun dados ‘Wayan Punta’ sajeroning Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. Antuk punika sinah sampun yening manut pendidikan pinaka sane ngawinang wenten campuh kode sajeroning Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. (2)  Pergaulan ,  Maosang  indik  campuh kode  pastika  sampun  mapaiketan  sareng pergaulan, silih  tunggilnyane  basa  sane kaanggen  ri  kala  mabebaosan  sareng sawitra  miwah  sane  lianan.  Sajeroning pergaulan nenten  ja  wantah  asiki  basa pergaulan sane kaanggen, nanging majanten  nganggen  akeh  basa  daerah utawi  dialek  sane  kaanggen  mangda prasida  lengut  miwah menarik ri  kala masolah.  Saking  pasawitran  ( pergaulan ) pragina bondres punika kapolihang campuh  kode.  Sakadi  pragina  sane mawasta Gede Pasek Sariada, S.Pd.sane sampun  makarya  dados photografer, sarahina-rahina bergaul ring  wewidangan Denpasar. Antuk punika, ipun ngamolihang  pikenoh  utawi  materi  sane wenten  ring  campuh  kode.  Saking  materi punika,  wau  kabaktayang  ring  sesolahan topeng  bondres  sidakarya.  Dadosnyane wewidangan ( lingkungan ) ngawinang wenten campur kode Lelampahan
“Sidakarya”  Topeng  Bondres  Inovatif Sanggar  Seni  Nong-Nong  Kling. (3) Teknologi, Maosang teknologi ring  aab sakadi  mangkin  sane  sayan  nglimbak ngawinang  pragina  bondres  sajeroning Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling ngaryanin inovasi sane  kaanggen  ri  kala masesolahan  mangda  nenten  rered  olih
Volume 6 Nomor 1, Tahun 2019
aab  sakadi  mangkin  miwah  mangda prasida  ngicen  bebanyolan  olih  para krama utaminyane para yowanane mangda  kayun  manonton  sesolahan. Sesolahannyane  daweg  dumun  wantah nganggen  basa  bali  alus  utawi  sastra- sastra  sane  kabaosang,  nanging  ring  aab sakadi mangkin taler kaicen antuk nganggen  budaya  basa  lianan  sane wenten ring jagat Bali puniki. Antuk punika akeh  basa  utawi  kruna-kruna  sane kaanggen  ri  kala  masolah  sane  kaambil saking panglimbak teknologi . Silih sinunggil kruna sane kaanggen
mabebaosan olih pragina sane mawasta I Gede  Mas  Budayasa,  S.  Ag.,  pina ka ‘ayu ting- ting’  miwah  sane  mawasta  Komang Ajik  pinaka  ‘gede  lesung’  mangda nganutin aab sane mangkin inggih punika “icang  lakar update status  malu  di facebook ”.
Implikasi Ring tetilikan puniki sampun katlatarang  indik  soroh,  miwah  kahanan, indik  kawentenan  campuh  kode  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. Manut  saking  pikolih  lan  tetepasan  sane sampun  kawedar  ring  tetilikan  puniki, prasida  kasinahang  kawentenan  campuh kode ring Lelampahan “Sidakarya” Topeng  Bondres  Inovatif  madue  iusan sane  becik  ( dampak  positif )  miwah  iusan sane nenten becik ( dampak negatif ). Iusan sane  becik  ( dampak  positif )  saking kawentenan campur kode ring Lelampahan “Sidakarya”  Topeng Bondres Inovatif  inggih  punika  sakadi,  sane kapertama  nincapnyane  krama  Bali  sane seneng  nonton  Lelampahan  “Sidakarya” Topeng  Bondres  Inovatif,  kaping  kalih prasida  ngawinang  dangan  para  krama Bali  nonton  Lelampahan  “Sidakarya” Topeng  Bondres  Inovatif  ring  sajeroning ngresepang suksman Lelampahan “Sidakarya”,  lan  sane  kaping  untat kawentenan  basa  Bali  prasida  sayan kasenenging  olih  krama  Bali  majalaran antuk  nonton  Lelampahan  “Sidakarya” Topeng Bondres Inovatif.
Tiosan  ring  punika  kawentenan campuh  kode  taler  madue  iusan  sane nenten becik ( dampak negatif ). Iusan sane
nenten  becik  ( dampak  negatif )  saking kawentenan campuh kode ring Lelampahan “Sidakarya”  Topeng Bondres Inovatif  inggih  punika  sakadi,  sane kapertama  kirangnyane  kayun  krama  Bali antuk  nonton  sajeroning  Lelampahan “Sidakarya”  Topeng  Bondres  Inovatif, kaping  kalih  nincapnyane  pawigunan campuh kode ring Lelampahan “Sidakarya”  Topeng  Bondres  Inovatif miwah  bebaosan  krama  Bali,  lan  sane kaping  untat  kawentenan  campuh  kode puniki  prasida  ngawinang  krama  Bali nenten  uning  ngawigunayang  sor  singgih basa Bali sane patut.

## PAMUPUT
Sajeroning  ringkesan  ring  tetilikan puniki pacang kabahbahang indik ringkesan saking Adyaya I kantos Adyaya IV.  Indike  punika  pacang  kabahbahang ring sor.
Sajeroning  Adyaya  I  inggih  punika ngenenin indik Purwaka mahbahang indik dadalan pikobet, ngrereh pikobet, ngwatesin pikobet, bantang pikobet, tetujon  tetilikan,  kawigunan  tetilikan  ring Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling. Nglantur  ring  Adyaya  II  ngenenin  indik Sepat Siku-Siku mahbahang indik Sosiolinguistik , Kedwibahasaan ,  Bondres, lan  Tetilikan  asoroh  sane  kanggen sajeroning  tetilikan  puniki.  Adyaya  III inggih  punika  ngenenin  indik  Kramaning Tetilikan mahbahang indik palihan tetilikan, jejering miwah pandangan tetilikan, parikrama mupulang data, piranti tetilikan,  lan  data  tureksa.  Sajeroning Adyaya  IV  inggih  punika  ngenenin  indik Pikolih  lan  Tetepasan  mahbahang  indik soroh  campuh  kode  manut  pawiwit  basa, soroh campuh kode manut wangun kruna, lan  pawesana  sane  ngawinang  campuh kode ring Lel ampahan “Sidakarya” Topeng  Bondres  Inovatif  Sanggar  Seni Nong-Nong Kling saha implikasi sajeroning tetilikan puniki.
Saking  pikolih  miwah  tetepasan sane  sampun  katelatarang  ring  ajang, prasida  katingkesang  sakadi  (1)  Soroh campuh kode ring Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling  manut
Volume 6 Nomor 1, Tahun 2019
pawiwit  basa  sane  kaambil  marupa  220 data  campuh  kode  ka  tengah,  12  data campuh  kode  ka  sisi  miwah  1  data campuh kode cecampuhan. Manut wangun kerta basannyane, soroh campuh kode  sane  wenten  ring  Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling  marupa 115 data campuh kode sajeroning wangun kruna,  58  data  campuh  kode  sajeroning wangun frase ,  miwah  32  data  campuh kode  sajeroning  wangun klausa. (2) Dadalan  campuh  kode  ring  Lelampahan “Sidakarya”  Topeng  Bondres  Inovatif Sanggar  Seni  Nong-Nong  Kling  wenten saking  pariindikan  pamaos  miwah  saking pariindikan basa. Saking pariindikan pamaos,  dadalan  campuh  kode  sane wenten  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong  Kling  inggih  punika  mangda pamiarsa  dangan  ngresepang  pariindikan sane  kabaosang  miwah  nenten  samian krama Bali waged mabasa Bali. Samaliha, saking  pariindikan  basa,  sane  dados dadalan  campuh  kode  ring  Lelampahan “Sidakarya”  Topeng  Bondres  Inovatif Sanggar  Seni Nong-Nong Kling, minakadi campuh  kode  kanggen  ngamedalang bebanyolan.
Malarapan  antuk  pikolih  sane sampun  kabahbahang  ring  ajeng,  sane mangkin  wenten  piteket-piteket  sane  jagi kabahbahang  sakadi  (1)  Majeng  ring seniman  utawi  pragina  bondres  mangda nguratiang basa sane kaanggen sajeroning ngelampahang bondres. Indike puniki  mabuat  pisan  ritatkala  seniman utawi  para  pragina  bondres  ngajegang kawentenan basa Bali, riantukan asapunika, seniman utawi pragina bondres  punika  wantah  silih  tunggil  pilar sane  mersidayang  basa  Bali  miwah budaya  ajeg.  (2)  Majeng  ring  panilik  sane lianan,  mangda  prasida  nglimbakang tetilikan puniki. Panglimbak sane kaaptiang inggih punika mangda nglaksanayang  tetilikan  sane  asoroh,  silih sinunggilnyane  ngeninin  indik alih kode sajeroning  ring  Lelampahan  “Sidakarya” Topeng  Bondres  Inovatif  Sanggar  Seni Nong-Nong Kling. Indike punika kaaptiang kalaksanayang mangda tetilikan
salanturnyane prasida maripurnyang
tetilikan  puniki.  (3)  Majeng  ring  para panonton
Lelamp ahan “Sidakarya” Topeng  Bondres  Inovatif  Sanggar  Seni Nong-Nong Kling, kaptiang mangda prasida nguningin kawingunan lan suksman  saking  kawentenan  campuh kode ring Lelampahan “Sidakarya” Topeng  Bondres  Inovatif  Sanggar  Seni Nong-Nong Kling, mangda para panonton Lelampahan “Sidakarya”  Topeng Bondres Inovatif  Sanggar  Seni  Nong-Nong  Kling nenten iwang ring sajeroning ngawigunayang parindikan campuh kode.

## KAPUSTAKAAN
Arikunto, Suharsimi. 2006. Metode Penelitian: Suatu Pendidikan Praktek. Jakarta: PT Rineka Cipta. Baehaqie,  Imam.  2008. Sintaksis  Teori dan  Analisis. Yogyakarta:  Pustaka Pelajar.
Bandem,  I  Made.  1983. Perkembangan
Topeng    Bali    sebagai  Seni Pertunjukkan. Denpasar: Pemerintah Daerah Tingkat I Bali. Bandem lan Rembang, 1976. Perkembangan Topeng Bali Sebagai Seni Pertunjukan. Denpasar: Proyek Penggalian, Pembinaan, Seni Klasik/Tradisional Dan Kesenian
Baru  Pemerintah  Daerah  Tingkat  I Bali.
Chaer,  Abdul.  2003. Linguistik  Umum.
Jakarta: PT Rineka Cipta.
Jendra, Wayan. 1991. Dasar-dasar
Sosiolinguistik. Denpasar: Ikayana Kardji,  I  Wayan.  2007. Topeng  Prembon dan Mantra Sang Penari. Denpasar: Panakom Publishing.
Kodi,  I  Ketut.  2006. Tapel  Bondres  dalam Perubahan  Masyarakat  Bali:  Suatu Kajian Budaya. Tesis (Nenten Kamijilang).  Program  Studi  Kajian Budaya, UNUD.
Koentjaraninggrat. 1967. Bebarapa Pokok Antropologi  Sosial. Jakarta:  Dian Rakyat Mahsun. 2010. Genolinguistik. Yogyakarta: Pustaka Pelajar. Nababan,  P.W.J.  1991. Sosiolinguistik:
Suatu Pengantar. Jakarta: PT
Gramedia Pustaka Utama.
Volume 6 Nomor 1, Tahun 2019
Rai,  Ida  bagus.  2012.  Analisis  Campur Kode  pada  Perkuliahan  Berbicara Bahasa  Bali  di  Jurusan  Pendidikan Bahasa  Bali  D3  UNDIKSHA.  Tesis (Nenten  Kamijilang).  Program  Studi Pendidikan Bahasa, UNDIKSHA. Suhardi, Basuki. 2009. Pedoman Penelitian  Sosiolinguistik. Jakarta: Pusat Bahasa Departemen Pendidikan Nasional. Sukardi.  2003. Metodologi  Penelitian Pendidikan: Kompetensi dan Praktiknya. Yogyakarata: Bumi Aksara. Verhaar, J.W.M. 2006. Asas-asas
Linguistik  Umum. Yogyakarta:
Gadjah Mada University Press. Wendra,  I  Wayan.  2011. Buku    Ajar Penulisan  Karya  Ilmiah. Singaraja:
UNDIKSHA Yudabakti, I Mada miwah I Wayan Watra. 2007. Filsafat Seni Sakral. Surabaya:Paramit.